Държавен вестник, бр. 38, 2021 г., стр. 23

БРОЙ  38	
Д Ъ Р Ж А В Е Н  В Е С Т Н И К 	
СТР.  23  
„Никола Йонков Вапцаров“ и Висшето во-
енновъздушно училище „Георги Бенковски“ 
са акредитирани и оценени от Национал-
ната агенция за оценяване и акредитация, 
имат действащи системи за управление на 
качеството и отговарят на националните и 
на европейските изисквания за придобиване 
на висше образование. Същите поддържат 
и ще развиват специфични способности за 
изпълнение на следните дейности:
 – обучение за придобиване на висше об-
разование по акредитирани професионални 
направления и специалности от регулираните 
професии, както и за придобиване на научна 
степен „доктор на науките“;
 – придобиване и повишаване на квали-
фикация и професионална подготовка на 
военнослужещи, цивилни служители, слу-
жители от други министерства и ведомства 
и на граждани;
 – професионално обучение в професио-
налните сержантски/старшински колежи на 
военнослужещи със средно образование;
 – извършване на научноизследователска 
и иновационна дейност и на приложни из-
следвания;
 – обучение в областта на сигурността и 
отбраната на страната, свързани с други за-
дачи, възложени от министъра на отбраната.
Институтът по отбрана „Проф. Цветан 
Лазаров“ е научна организация за научни 
изследвания, научно-приложна дейност и 
научно-техническо осигуряване в интерес 
на отбраната на страната в съответствие с 
утвър­дените национални и съюзни стандарти 
в НАТО и Европейския съюз. Институтът про-
вежда обучение за придобиване на степен на 
висше образование в образователна и научна 
степен „доктор“, както и за придобиване на 
научна степен „доктор на науките“.
Военномедицинската академия осъщест-
вява следдипломно обучение на лекари и 
фармацевти за придобиване на специалност 
в системата на здравеопазването, клинично и 
практическо обучение на студенти, курсанти 
и стипендианти, специализирана военномеди-
цинска подготовка, обучение за придобиване 
на степен на висше образование в образова-
телна и научна степен „доктор“, както и за 
придобиване на научна степен „доктор на 
науките“.
Обучаващите се във Военна академия 
„Г. С. Раковски“ и висшите военни училища 
студенти запълват свободния капацитет от 
обучаеми, определен от Националната агенция 
за оценяване и акредитация.
Във Военна академия „Г. С. Раковски“ и 
висшите военни училища да продължи ре-
ализацията на възможността за разкриване 
на спомагателни длъжностни разписания за 
цивилни служители до 20 на сто от числе-
ността по основни длъжностни разписания, 
като финансовото осигуряване ще бъде за 
сметка на реализираните собствени приходи. 
Усилията във военно-образователната 
система в периода ще бъдат насочени към 
развитие на процесите, свързани със:
 – обучение на висококвалифицирани спе-
циалисти за нуждите на въоръжените сили, 
подготвени за прилагане на съвременни так-
тики по водене на бойни действия в съчетание 
с използване на дистанционно управляеми 
системи и изкуствен интелект;
 – актуализиране на настоящата и разработ­
ване на нова учебнопланова документация по 
специалностите от професионално направ-
ление „Военно дело“ с оглед развитието на 
технологиите и военното дело в съответствие 
със стандартите на НАТО и ЕС;
 – интегриране на професионалната подго-
товка в учебните планове на специалностите 
„Организация и управление на военни форми-
рования на тактическо ниво“ и „Организация 
и управление на военни формирования на 
оперативно ниво“ от професионално направ-
ление „Военно дело“;
 – повишаване квалификацията на офи-
церите с военно звание „капитан“/„капитан-
лейтенант“ и „майор“/„капитан III ранг“ чрез 
обучение в курс, свързан с подготовката за 
кандидатстването им във Военна академия 
„Г. С. Раковски“ по специалността „Органи-
зация и управление на военни формирования 
на оперативно ниво“ или приравнена на нея 
специалност в чужбина;
 – промяна статута на курсантите. 
Привеждане подготовката на сержантския/
старшинския състав в съответствие с държав-
ните образователни стандарти чрез премина-
ване на обучението само в професионални 
сержантски/старшински колежи, което ще се 
реализира посредством увеличение на числе-
ността на колежите, за сметка на структурите 
от въоръжените сили с отпаднали функции и 
задачи по тяхната подготовка. 
X. Дислокация и инфраструктура. 
Мирновременната дислокация на военните 
формирования от въоръжените сили е консо-
лидирана в централната част на Република 
България (с изключение на структурите от 
Военноморските сили), което гарантира свое-
временно развръщане при участие в операции 
по мисиите на въоръжените сили. Също така 
дислокацията е съобразена и с демографски-
те особености в географските райони с цел 
попълване на войските и силите с човешки 
ресурси. Близостта на формированията до 
основните линии за комуникация в страната 
осигурява свобода на придвижването по ос-
новните маршрути за движение. 
Базите за съхранение на материални ресур-
си са разположени на територията на цялата